Zagavria

Zagavria (in croato Zagreb; ai tenpi de l'Inpero Austro-Ungarico in todesco: Agram e in ungarese Zágráb) ła xe ła cavedal de ła Croàsia. El sentro de ła sità el costituise una de łe rejon de ła Croasia mentre l'area ziogràfega intorno a ła sità ła fa parte de n'altra unità aministrativa, ła Rejon de Zagavria.

 Zeografia 
Zagavria ła se cata a 120 m s.l.m., a meridion del monte Medvednica e ła sponda nord de ła Sava.

Ła se cata inte na poxision favorévołe, par el trafico tra l'Eoropa sentrałe e l'Adriatico.

Zagavria ła xe ła sede dei organi sentrałi del stato croato.

Zagavria ła xe anca sede universitaria e arcivescoviłe.

 Popołasion 
Zagavria ła xe la sità pì popołada de ła Croàsia e ła so area metropołidana ła xe l'ùnica, inte el paéxe, a suparar el mijion de abitanti.

 Aministrasion Sitadina 
Ła sità de Zagavria ła costituise na Rejon. L'aministrasion ła xe guidada dal sìndaco, eleto dal'Asenblea sitadina.

El sindaco in carica el xe Milan Bandic (SDP).

Categoria:Sità de ła Croàsia
Categoria:Comuni de ła Croàsia
Categoria:Contee de ła Croàsia
Categoria:Cavedal de l'Eoropa